CELEX: 31992D0450
Language: el
Date: 1992-07-30 00:00:00
Title: 92/450/ΕΟΚ: Απόφαση της Επιτροπής της 30ής Ιουλίου 1992 σχετικά με την τρίτη τροποποίηση της οδηγίας 82/894/ΕΟΚ του Συμβουλίου για τη γνωστοποίηση των ασθενειών των ζώων μέσα στην Κοινότητα και σχετικά με την προσωρινή τροποποίηση της συχνότητας της γνωστοποίησης, για τη σπογγώδη εγκεφαλοπάθεια των βοοειδών

Avis juridique important

|

31992D0450

92/450/ΕΟΚ: Απόφαση της Επιτροπής της 30ής Ιουλίου 1992 σχετικά με την τρίτη τροποποίηση της οδηγίας 82/894/ΕΟΚ του Συμβουλίου για τη γνωστοποίηση των ασθενειών των ζώων μέσα στην Κοινότητα και σχετικά με την προσωρινή τροποποίηση της συχνότητας της γνωστοποίησης, για τη σπογγώδη εγκεφαλοπάθεια των βοοειδών  

Επίσημη Εφημερίδα αριθ. L 248 της 28/08/1992 σ. 0077 - 0077 Φινλανδική ειδική έκδοση: Κεφάλαιο 3 τόμος 44 σ. 0200  Σουηδική ειδική έκδοση: Κεφάλαιο 3 τόμος 44 σ. 0200 

ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Ιουλίου 1992  σχετικά με την τρίτη τροποποίηση της οδηγίας 82/894/ΕΟΚ του Συμβουλίου για τη γνωστοποίηση των ασθενειών των ζώων μέσα στην Κοινότητα και σχετικά με την προσωρινή τροποποίηση της συχνότητας της  γνωστοποίησης, για τη σπογγώδη εγκεφαλοπάθεια των βοοειδών  (92/450/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 82/894/ΕΟΚ του Συμβουλίου της 21ης Δεκεμβρίου 1982 για τη γνωστοποίηση των ασθενειών των ζώων μέσα στην Κοινότητα (1), όπως τροποποιήθηκε τελευταία από την απόφαση 90/134/ΕΟΚ της Επιτροπής (2), και ιδίως το άρθρο 5 παράγραφος 2,  Εκτιμώντας:  ότι εξακολουθούν να εμφανίζονται στο κοινοτικό έδαφος εστίες μόλυνσης από σπογγώδη εγκεφαλοπάθεια των βοοειδών- ότι πρέπει, επομένως, η ασθένεια αυτή να συμπεριληφθεί στον κατάλογο των ασθενειών για τις οποίες απαιτείται γνωστοποίηση βάσει της οδηγίας  82/894/ΕΟΚ-  ότι, βάσει της εμπειρίας που αποκτήθηκε, κρίνεται σκόπιμο να παραταθεί, κατά παρέκκλιση, μέχρι τις 31 Δεκεμβρίου 1997, η γνωστοποίηση της εμφάνισης εστιών της εν λόγω νόσου- ότι, η γνωστοποίηση των εστιών σε εβδομαδιαία βάση, σύμφωνα με τις πληροφορίες  που απαιτούνται για τις δευτερογενείς εστίες μόλυνσης, κρίνεται ωστόσο επαρκής-  ότι κρίνεται σκόπιμη η ακύρωση των μέτρων που έχουν ληφθεί παλαιότερα σχετικά με τη γνωστοποίηση της νόσου-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο παράρτημα Ι της οδηγίας 82/894/ΕΟΚ προστίθεται η νόσος "σπογγώδης εγκεφαλοπάθεια των βοοειδών".  Άρθρο 2  Κατά παρέκκλιση από το άρθρο 3 παράγραφος 1 της οδηγίας 82/894/ΕΟΚ, κάθε εστία σπογγώδους εγκεφαλοπάθειας των βοοειδών γνωστοποιείται μέχρι τις 31 Δεκεμβρίου 1997 σύμφωνα με το άρθρο 4 της οδηγίας 82/894/ΕΟΚ.  Άρθρο 3  Η απόφαση 90/134/ΕΟΚ καταργείται.  Άρθρο 4  Η παρούσα απόφαση απευθύνεται στα κράτη μέλη. Βρυξέλλες, 30 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 378 της 31. 12. 1982, σ. 58. (2) ΕΕ αριθ. L 76 της 22. 3. 1990, σ. 23.